સાબરમતી રિવરફ્રન્ટ પર રેલવે બ્રિજથી વાસણા બેરેજ સુધીના ૧૧.પ કિ.મી. લંબાઇના બંને કાંઠાને વિકસિત કરવા માટે અનેક આયોજન હાથ ધરાયા છે. બંને કાંઠે વોક વે, બગીચા, રોડ વગેરે તૈયાર કરાયા છે. તંત્ર દ્વારા મુલાકાતીઓની સુવિધા માટે બંને કાંઠા પર કુલ ૧૩ શૌચાલય પણ બનાવાયાં છે, પરંતુ આ પૈકીના પૂર્વ કાંઠાના બે અને પશ્ચિમ કાંઠાનું એક શૌચાલયના દરવાજા પર મહિનાઓથી પાણીની લાઇનના અભાવે તાળાં લટકી રહ્યાં છે. પૂર્વ કાંઠા પરના નારણ ઘાટ અને આંબેેડકર બ્રિજના પશ્ચિમના વાસણા છેડાનું અને પૂર્વના ખોડિયારનગર છેડાનું શૌચાલય મુલાકાતીઓને ઉપયોગી થતું નથી. આ માટે સાબરમતી રિવરફ્રન્ટમાં પાણીની લાઇનના નેટવર્કનો અભાવ હોવાનું પણ એક મુખ્ય કારણ છે.